recursal/SuperWikiNEXT-32B huggingface dataset:
**Nimr Bákir an-Nimr** (\* 21. jún 1959, al-Awamia – † 2. január 2016) bol šiitský klerik, kritik režimu Saudskej Arábie. Otvorene podporoval masové protivládne protesty, ku ktorým došlo na východe krajiny v čase Arabskej jari v roku 2011.

Kritizoval vtedajšieho korunného princa, dnešného saudského kráľa Salmána ibn Abd al-Azíza, a označil ho za tyrana, zorganizoval petíciu požadujúci pre menšinových šiitských veriacich rovnaké práva ako pre väčšinových sunnitov a vyhrážal sa odtrhnutím východnej časti Saudskej Arábie.

Dňa 8. júla 2012 ho polícia postrelila do nohy a potom uväznila. Obvinili ho z podnecovania zahraničného zasahovania, neposlušnosti voči vládnucemu režimu a pozdvihnutia zbrane voči bezpečnostným silám. Dňa 15. októbra 2014 ho odsúdili k smrti.

Organizácia Amnesty International (AI) požadovala zrušenie rozsudku; justícia sa podľa nej počas procesu dopustila závažných pochybení. Trest smrti pre šejka považovala za súčasť kampane, ktorá má v krajine zlikvidovať všetok disent. Väčšinu času od doby, kedy bol zatknutý, strávil šejk podľa AI na samotkách a bola mu navyše odopretá potrebná lekárska starostlivosť.

Poprava
-------

Popravili ho 2. januára 2016, rovnako ako ďalších 46 osôb odsúdených za trestné činy súvisiace s terorizmom. V oblasti Al-Qatif sa potom konal najmenej jeden protestný pochod.

Jeho poprava vzbudila rozhorčenie nielen medzi šiitskými moslimami na Blízkom východe, ale aj v Indii a Veľkej Británii. Demonštranti v Iráne zaútočili na areál saudského veľvyslanectva v Teheráne. Saudská Arábia v reakcii na to prerušila s Iránom diplomatické styky.

Rodina
------

Jeho synovcom je Ali Muhammad an-Nimr (\* 1994/1995), ktorého v roku 2011 ako sedemnásťročného zadržala polícia pri demonštrácii. Je tiež odsúdený na trest smrti. Príbuzenský pomer k šejkovi môže byť príčinou tvrdého postupu saudskoarabskej justície voči Alimu Muhammadovi.

Referencie
----------

1. 1 2  MILLER, Michael E.. *Ali al-Nimr was a boy when thrown in Saudi prison. Now he’s a man, and is sentenced to die.* [online]. The Washington Post, 2015-10-7. Dostupné online. (po anglicky)
2. ↑   *Saudi Shia cleric Nimr al-Nimr 'sentenced to death'* [online]. BBC.com, 2014-10-15. Dostupné online. (po anglicky)
3. ↑   *Saudi Arabia: Appalling death sentence against Shi’a cleric must be quashed* [online]. Amnesty International, 2014-10-15. Dostupné online. (po anglicky)
4. ↑   *Sheikh Nimr al-Nimr: Saudi Arabia executes top Shia cleric* [online]. BBC.com, 2016-1-2. Dostupné online. (po anglicky)
5. ↑   *Saudská Arábia prerušila diplomatické styky s Iránom* [online]. Pravda.sk, 2016-1-3. Dostupné online.

Zdroje
------

*Tento článok je čiastočný alebo úplný preklad článku Nimr Bákir al-Nimr na českej Wikipédii.*
**Eleatská škola** je grécky filozofický smer, ktorý vznikol na rozhraní 6. storočia pred Kr. a 5. storočia pred Kr. v juhotalianskom meste Elea (lat. *Velia*). V učení dominuje myšlienka nemennej podstaty skutočného bytia a iluzórnosti všetkých vnímateľných zmien a rozdielov. V učení o poznaní podceňuje zmyslovú skúsenosť, dôraz kladie na rozumové poznanie. Argumenty eleatov (najmä Zenóna z Eley) proti možnosti pohybu sú okrem iného významným zdrojom dialektického myslenia.

Učenie Eleatskej školy
----------------------

Rozviklalo vieru v spoľahlivosť zmyslov; veci sú preludom i vo svojich premenách. To, čo je, nevzniká ani nezaniká, pretože vznik by musel byť vzídením z ničoho a to nie je možné; neexistuje zmena, je len večné trvanie. Len výsledky myslenia, ku ktorým sa dopracovávame rozumom, majú pravú existenciu.

Zdroje
------

* FILIT – zdroj, z ktorého pôvodne čerpal tento článok.
* FILIT – zdroj, z ktorého pôvodne čerpal tento článok.

| * z
* d
* u
Predsokratici |
| --- |
| Milétska škola | 
* Táles z Milétu
* Anaximandros
* Anaximenes

 |
| Pytagorejská škola | 
* Pytagoras
* Alkmaion z Krotónu
* Filolaos
* Archytas

 |
| Efezská škola | 
* Hérakleitos
* Kratylos

 |
| Eleatská škola | 
* Xenofanes z Kolofonu
* Parmenides
* Zenón z Eley
* Melissos zo Samu

 |
| Pluralisti | 
* Anaxagoras
* Empedokles

 |
| Atomisti | 
* Leukippos
* Démokritos

 |
| Sofisti | 
* Prótagoras
* Prodikos
* Gorgias
* Hippias z Elidy
* Kritias
* Antifón z Atén

 |
| ďalší | 
* Diogenes z Apollónie

 |
**Dynamika frazeológie** je celkový stav frazeológie v hociktorej etape jej vývinu, vyznačujúci sa napriek mnohostrannej ustálenosti frazeológie jej rozmanitými premenami. Premenlivosť frazeológie sa môže dotýkať samej existencie istých frazém (napr. vzniku nových a ústupu už existujúcich frazém), rozvoja variantnosti frazém (opäť vznik nových a ústup niektorých spomedzi už existujúcich variantov), rozširovania alebo zužovania radu paradigmatických foriem pri jednotlivých frazémach, frazeologickej derivácie (teda vzniku nových frazém na báze už existujúcich frazém), vzniku alebo ústupu jednotlivých významov pri konkrétnych frazémach, prehodnocovania štylistických vlastností frazém, ako aj rozličných možností parafrázovania (aktualizovania) frazém. Uvedené mnohoraké možnosti obmieňania frazém zaraďujú frazeológiu medzi tie oblasti jazyka, v ktorých sa dynamika prejavuje veľmi výrazne a zreteľne. 

*Článok pôvodne čerpal z diela ĎURČO, Peter (ed.). Frazeologická terminológia (1995) uverejneného na webe Jazykovedného ústavu Ľudovíta Štúra Slovenskej akadémie vied.*
**Dwyane Tyrone Wade** (\* 17. január 1982, Chicago, Illinois) je americký basketbalista a hráč tímu Miami Heat, hrá na poste krídelníka. Dwyane bol draftovaný v roku 2003 z piateho miesta, svoju prvú sezónu odohral v roku 2003/2004 v tíme Miami Heat. V roku 2004 do tímu prišiel bývalý hráč L.A. Lakers Shaquille O´neal. Spolupráca tohto pivota a centra priniesla v sezóne 2005/2006 vytúžený titul víťaza NBA. Zároveň dostal cenu MVP, za najlepšieho a najužitočnejšieho hráča daného finále. Počas svojej kariéry bol niekoľkokrát vyhlásený za hráča mesiaca východnej konferencie.
Dwyane je účastníkom olympijských hier v Aténach 2004, kde tím USA obsadil 3. miesto.
Je dvojnásobným účastníkom All Star Game z roku 2006 Houston a 2007 Las Vegas. Zároveň v roku 2006 sa stal športovcom roka podľa športového časopisu Sport Illustrated.

Externé odkazy
--------------

* 
* 

Autoritné údaje: * ISNI: 0000 0000 4051 4234
* LCCN: n2005089257
* VIAF: 26479097
* WorldCat: lccn-n2005089257
Symbol rozcestia O iných významoch výrazu *Beautiful thing* pozri *Beautiful thing (rozlišovacia stránka)*.
***Beautiful Thing*** (doslova: *Prekrásna vec*) je hra napísaná v roku 1993 autorom Jonathanom Harveym a v roku 1995 Channel Four sfilmovaná (Film4 Productions). Spočiatku bol tento film určený len pre televízne vysielanie, bol však prijatý s veľmi pozitívnym ohlasom, a preto zrealizovaný aj ako divadelná hra. Je to prvý film, ktorý zobrazuje realistickú romancu medzi dvomi mladými gaymi, a tým otvára mnoho homosexuálnych tém.

Dej
---

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Príbeh sa odohráva v Thamesmead, robotníckej štvrti v South East London.

  

*Jamie* (Glen Berry), mladík zbláznený do svojho spolužiaka *Ste-a* (Scott Neal), žije so svojom slobodnou matkou *Sandrou* (Linda Henry), ktorá je zamestnaná ambicióznymi plánmi otvoriť si vlastný pub a večnými zápletkami so stále sa meniacimi milencami. Jej momentálnym je *Tony* (Ben Daniels), neo-hippie. *Sandra* miluje hádky s *Leah* (Tameka Empson), drzým a hrubým dievčaťom zo susedstva. Leah je skutočný expert. Je vylúčená zo školy, občas nepohrdne ani drogami, no predovšetkým neustále počúva a spieva songy *Mami Cass* Cass Elliot. Jamieho homosexualita je spočiatku utajovaná, je silný introvert, neznáša futbal a to sú dôvody, prečo ho jeho spolužiaci pri každej príležitosti týrajú a zosmiešňujú.

*Ste* žije som svojím bratom (nezákonne obchoduje s drogami) a od alkoholu závislým otcom v susednom byte vedľa *Jamieho* a jeho matky. Jeden večer stretne *Sandra* (Jamieho matka) *Ste-a*, ktorý je dobitý svojím bratom, prejaví ľútosť a vezme ho prespať k sebe.
Keďže v jej byte sú len 2 postele, *Ste* prespáva na jednej spolu s *Jamiem* - obaja otočení takže spia hlavou pri nohách. V ďalšiu noc spia opäť obaja spolu, no po masáži *Ste-ho* dobitého chrbta a menšej konverzácii už tvárou v tvár vedľa seba, kedy Jamie prvýkrát pobozká *Ste-a*.

Ráno *Ste* spanikári a odchádza ešte predtým, ako sa *Jamie* vôbec prebudí a celý deň sa mu vyhýba. *Jamie* sa vyberá do trafiky, kde sa snaží ukradnúť lokálny gay magazín. Očividne už začína akceptovať svoju homosexualitu, a teda i jeho túžbu po *Ste-ovi*. Jamie neskôr stretne *Ste-a* na neďalekej párty a zrazu mu stojí zoči-voči. Medzi obomi chlapcami dochádza k rozhovoru. 

I *Ste* začína postupne akceptovať *Jamieho* lásku a ich vzťah sa naplno rozvíja, keď spoločne navštevujú gay bar. *Sandra* neskôr nachádza pod matracom v Jamieho posteli spomínaný gay magazín, podarí sa jej zistiť, že *Jamie* a *Ste* išli spolu do gay baru, kam ich aj sleduje. Spočiatku nevie akceptovať synovu sexualitu, no neskôr sa s ňou postupne vyrovnáva.

Film končí scénou, v ktorej dvaja mladí chalani (Jamie a Ste) pomaličky tancujú na dvore pod svojím panelákom na klasiku od Cass Elliot, *Dream a Little Dream of Me*, neskôr sa k nim pridáva aj *Sandra* spolu s *Leah*.

 Opis zápletky alebo rozuzlenia príbehu sa tu končí.

Externé odkazy
--------------

* *Beautiful Thing* v Internet Movie Database (po anglicky)
**Nintendo 64** alebo skrátene **N64** je herná konzola piatej generácie vyvinutá firmou Nintendo a prvýkrát uvedená na trh 23. júna 1996 v Japonsku. Jej názov vychádza z 64-bitovej architektúry procesora, ktorý bol v konzole použitý.

Konzola bola uvedená na západný trh spolu s hrami Super Mario 64 a Pilotwings 64.

Hardvér
-------

### Technická špecifikácia

* CPU: NEC VR4300 @ 93.75 MHz, 64-bit
* RAM: 4 MB
* Rozlíšenie: 256 x 224 pixelov, 640 x 480 pixelov
* Paleta farieb: 16 777 216 farieb

### Ovládač

Ovládač konzoly mal atypický tvar trojzubca, no bol revolučný v tom, že obsahoval analógovú páčku na ovládanie pohybu. Hráči ho môžu uchopiť dvoma spôsobmi: za ľavú a pravú časť, alebo za strednú a pravú časť, podľa toho, či na pohyb postavy v hre používajú smerové šípky, alebo páčku. Na pravej strane ovládača sa nachádzajú štandardné tlačidlá A, B, a tiež 4 žlté "C Buttons" tlačidlá, ktoré sa väčšinou používali na ovládanie kamery v hrách.

### Game Pak kartridže

Nintendo sa narozdiel od svojej konkurencie rozhodlo nepoužívať vo svojej konzole CD-ROM médiá, namiesto nich vytvorilo nový typ kartridžov s názvom Game Pak. Výhodou bola nielen väčšia fyzická odolnosť tohto média v porovnaní s optickými diskami, ale najmä výrazne vyššie rýchlosti čítania dát, takže hry sa mohli vyhnúť zdĺhavým načítavaniam, ktoré sa často vyskytovali v hrách konkurenčných konzol. Ďalšou výhodou bola možnosť zápisu na kartridž, takže hráči si mohli ukladať svoju pozíciu v hre bez nutnosti vlastnenia nejakej pamäťovej karty, avšak existovali výnimky pri určitých hrách.

Hlavnou nevýhodou tohto typu pamäťového média bolo ich veľmi malé úložisko (maximum 64 MB), kvôli ktorému hry nemohli obsahovať komplexné, počítačom vytvorené 3D animácie, aké boli často použité v PlayStation hrách. Menšie úložisko taktiež znamenalo menej celkového obsahu, ktorý sa na kartridž zmestil, čo obmedzovalo dizajn komplexnejších videohier.

### Verzie

Nintendo počas celého životného cyklu tejto konzoly nevyrobilo žiadne novšie, vylepšené verzie. Na trh boli uvádzané iba limitované farebné edície, ktorých hardvér sa inak vôbec nezmenil.

Iné projekty
------------

Commons
* Spolupracuj na Commons Commons ponúka multimediálne súbory na tému **Nintendo 64**

Externé odkazy
--------------

* Nintendo 64 na Gamefaqs (po anglicky)
**Pilar Giménez García** (\*29. máj 1982, Esplugas de Llobregat, Španielsko), **Ailyn**, je španielska speváčka. Do roku 2016 pôsobila ako vokalistka nórskej goticko-metalovej skupiny Sirenia. V minulosti sa zúčastnila na španielskej verzii hudobnej súťaže *X Factor*.

Začiatky
--------

Jej hudobná kariéra začala v 15 rokoch, keď študovala spev na Escuela de Albéniz. Pôsobila v ženskom triu „Charm". Po ich prvom albume skúšala šťastie ako sólová speváčka a pod prezývkou An Ling (neskôr sa z toho stalo Ailyn) začala nahrávať vlastné skladby.

Sólo kariéra
------------

V septembri 2005 sa zúčastnila ako jedna z desiatich finalistiek v španielsku na medzinárodnom festivale popovej hudby "Canzoni Dal Mondo". V máji skúsila šťastie na súťaži *X Factor*, kde prespievala skladby: „Time After Time", „Moonlight Shadow", „Bring Me to Life and Why". V štvrtom kole vypadla.

Sirenia
-------

9. apríla 2008 sa Ailyn zúčastnila na konkurze na post vokalistky v skupine Sirenia, kde v konkurencii 500 speváčok zvíťazila. So skupinou Sirenia nahrala album *The 13th Floor* (23. január 2009)

O nej
-----

Ailyn rada maľuje, číta (obľúbená kniha *Pán prsteňov*), hrá videohry, miluje hory. Spievala už v jazykoch: angličtina, francúzština, španielčina, po japonsky a hebrejsky.

Zdroj
-----

* *Tento článok je čiastočný alebo úplný preklad článku Ailyn na anglickej Wikipédii (číslo revízie nebolo určené).*

Autoritné údaje: * LCCN: no2005100918
* WorldCat: lccn-no2005100918
**Smektitová skupina** je skupina fylosilikátov z radu ílových minerálov. Vytvárajú ílovitú horninu bentonit.

Vlastnosti
----------

Smektitové minerály v elektrónovom mikroskope.
Štruktúra jednej vrstvy sa skladá z troch sietí - dvoch tetraedrických tvorených z SiO4, ktoré uzatvárajú jednu dioktaedrickú alebo trioktaedrickú sieť v ktorej sa nachádza väčšinou hliník resp. horčík. Medzi ich najtypickejšie vlastnosti patrí schopnosť napučiavať pri styku s vodou, ktorá môže byť prijímaná do ich štruktúry. Vymeniteľné katióny v ich štruktúre majú schopnosť substituovať - vymieňať sa za iné. Katióny alebo iné polárne látky sa naväzujú do medzivrstevných priestorov, ktoré tým môžu meniť svoju veľkosť. Smektity sú preto silne expandabilné.

Medzi smektity patria: montmorillonit (bohatý na Al), nontronit (bohatý na Fe), saponit (bohatý na Mg), beidellit a hektorit. Na spoľahlivé určenie smektitových minerálov sa využíva RTG difrakcia v kombinácii s testom nasýtenia etylénglykolom a infračervená spektroskopia.

Výskyt
------

V prírode sú pomerne bežné, vznikajú alteráciou bázických silikátov v alkalických podmienkach, alebo kryštalizáciou v pórových fluidách pri raných štádiách diagenézy.

Využitie
--------

Minerály skupiny smektitu majú rozsiahle využitie. Používajú sa na peletizáciu železnej rudy, vo vrtných výplachoch alebo na čírenie vína.

Zdroj
-----

* Šucha, V. 2001, *Íly v geologických procesoch.* Acta Geologica Universitas Comenianae, Monografická séria, Univerzita Komenského v Bratislave, Bratislava, 159 s.


|  |  |
| --- | --- |
|  | Portál vedy o Zemi |
Slávny odtlačok topánky v zvetralinovej vrstve Mesiaca.
**Regolit** (alebo **zvetralinový plášť**), z gr. *rhegos* - *pokrývať* + *lithos* - *kameň*, je nespevnený heterogénny materiál, pokrývajúci povrch Zeme, Mesiaca, niektorých asteroidov, ako aj iných planét.

Na Zemi je súčasťou regolitu pôdna vrstva, nespevnené úlomky hornín (aluviálne sedimenty), pochádzajúce zo zvetrávacích procesov. Vo všeobecnosti je to *„všetko medzi nezvetranými skalami a vzduchom"*.

Mesiac
------

Prakticky celý povrch Mesiaca je pokrytý regolitom, zvaným aj *„mesačný prach"*, holá skala sa nachádza iba v niektorých strmých kráterových stenách. Zvetralinová vrstva sa vytvorila počas 4,6 mld. ročnej histórie Mesiaca dopadmi meteoritov a mikrometeoritov. Vrstva zvetralín má v priemere 4-5 m, v starých horských regiónoch aj 10-15 m. Priemer jednotlivých zŕn je približne 100 µm.

Asteroidy
---------

Dôsledkom dopadov meteoritov na povrch asteroidov je tiež vznik regolitovej vrstvy, čoho dôkazom sú snímky povrchu asteroidu Eros, prípadne misia japonskej sondy Hayabusa na planétku Itokawa.


|  |  |
| --- | --- |
|  | Portál slnečná sústavaPortál vedy o Zemi |
**Ardénsky buviér** je plemeno psa uznané pod FCI v skupine 1 pod číslom 171.

História
--------

Je to starodávne plemeno vyšľachtené v Belgicku. Okrem hlavného využitia, ktorým bolo pasenie a zaháňanie dobytka, sa používal taktiež ako pes strážny. Dnes je to krajne vzácne plemeno, ktorému hrozí vymiznutie. Vzniklo krížením flanderských bouvierov s belgickými ovčiakmi - malinois, a možno aj briardami za účelom vytvorenia dokonalého pastierskeho psa. Ešte v štyridsiatich rokoch 20. storočia bol jeho chov značne populárny, niekoľko jedincov bolo vyvezených do USA, neskôr záujem poklesol a v súčasnosti plemeno odumiera. Chvost sa zvyčajne kupíroval, ale uši, na rozdiel od flanderského bouviera nie.

Vzhľad
------

Stredne vysoký pes, rozmery sú v širokej škále, výška v kohútiku okolo 60 cm, hmotnosť okolo 25 kg. Hlava je trochu väčšia, ako by mala byť v pomere k telu, uši veľké a špicaté, stojace. Predné končatiny rovné, zadné s malými uhlami v kĺboch. Srsť je strednej dĺžky.

Temperament
-----------

Charakter má prítulný, k cudzím nedôverčivý. Vyžaduje pravidelnú fyzickú námahu. Nevyžaduje zvláštnu starostlivosť.


|  |  |
| --- | --- |
|  | Kynologický portálBelgický portál |
Unitárne štáty zobrazené modrou farbou
**Unitárny štát** (alebo jednotný štát) je v štátovede označenie pre štát s jednotnou sústavou štátnych orgánov, s jednotným právnym poriadkom a nedeliteľným územím. Ide o koncepčný protiklad federácie.

Unitárna povaha štátu nevylučuje vnútornú decentralizáciu (napríklad existencia krajov v Česku) ani územnú autonómiu jednej z častí (napríklad postavenie Škótska v rámci Spojeného kráľovstva), taký štát je potom označený ako *unitárny štát s miestnou autonómiou*. Vymedzenie právomocí miestnych orgánov aj autonómneho územia je stanovené v ústave a je tu uplatnený princíp subsidiarity.

Charakteristické prvky unitárneho štátu
---------------------------------------

* *Neoddeliteľná štátna suverenita* – v medzinárodných vzťahoch je unitárny štát reprezentovaný len svojimi najvyššími orgánmi, samosprávne a miestne orgány sa nepodieľajú na výkone právomocí najvyšších orgánov ani vo vnútroštátnych otázkach
* *Územná zvrchovanosť* – územie štátu je nedeliteľné
* *Jednotný charakter právneho poriadku* – vrchné orgány majú plnú kompetenciu v zákonodarstve, miestne orgány môžu normy vytvárať len na základe a v rámci medziach zákona (často ako vykonávacie či doplnkové normy), tzv. *secundum et intra legem*
* *Hierarchia štátnych orgánov* – najvyšší stupeň sústavy tvorí jediná sústava najvyšších orgánov (zákonodarných, výkonných i súdnych)
* *Jednotné štátne občianstvo* – v unitárnom štáte neexistuje možnosť dvojitého občianstva (miestne autonómne celky nemajú vlastné občianstvo ako vo federácii)

Príklady unitárnych štátov
--------------------------

Česko
Unitárna povaha Česka je vyjadrená hneď v Čl. 1 Ústavy Českej republiky: „*Česká republika je zvrchovaný, jednotný a demokratický právny štát [...]*". Článok 11 potom zakotvuje nedeliteľnosť územia: „*Územie Českej republiky tvorí nedeliteľný celok, ktorého štátne hranice môžu byť menené len ústavným zákonom.*" Ďalšie články ústavy a ďalšie zákony potom stanovujú princípy územného členenia, hierarchie orgánov (existencia len jedného najvyššieho súdu a najvyššieho správneho súdu).

Referencie
----------

1. 1 2 3  
PAVLÍČEK, Václav. *Ústavní právo a státověda, 1. díl Obecná státověda*. [s.l.] : Linde Praha, 1998 (dotisk 2007). 368 s. ISBN 80-7201-141-3. Kapitola V. Struktura státu, s. 115 až 121. (česky)
2. ↑  
GRINC, Jaroslav. *Právo pro politology*. [s.l.] : Grada, 2010. 160 s. ISBN 80-247-2921-0. Kapitola 1. Stát. (česky)
3. ↑  Ústavní zákon č. 1/1993 Sb. Ústava České republiky [online]. Dostupné online.

Pozri aj
--------

* Národný štát
* Právny štát
* Federácia
* Konfederácia

Zdroj
-----

*Tento článok je čiastočný alebo úplný preklad článku Unitární stát na českej Wikipédii.*


|  |  |
| --- | --- |
| Portal | Politický portál |
**Unipolárna pamäť** alebo **MOS pamäť** je druh pamäti založenej na technológii MOSFET. 

Opakom pojmu je bipolárna pamäť. Dnes sa pojem unipolárna pamäť už nepoužíva, pretože bipolárne pamäte sa už nevyrábajú a všetky dnes vyrábané polovodičové pamäte sú unipolárne, t. j. založené na MOSFET tranzistoroch.

V 70. rokoch boli unipolárne pamäte pomalšie než bipolárne, avšak mali menšiu spotrebu a dosahovala sa u nich vyššia hustota integrácie než u bipolárnych pamätí, teda boli výrobne lacnejšie a mali väčšiu kapacitu na puzdro. Po vylepšení MOSFET technológií a zvýšení rýchlosti unipolárnych obvodov bipolárne pamäte zanikli.

Unipolárna technológia
Historicky najstaršia unipolárná technológia je technológia PMOS,
ktorá využíva ako základný prvok štruktúru unipolárnych tranzistor
s kanálom typu P. Vzhľadom k nízkej rýchlosti spínania a špatnej
zlučiteľnosti s TTL logickými obvodmi bola pomerne rýchlo nahradená
technológiou NMOS. Technológia označovaná CMOS (Complementary
MOS) na rozdiel od predchádzajúcich nepoužívajú ako záťaž spínacieho
prvku rezistor, ale aktívnu záťaž – tranzistor MOS typu P. Toto riešenie
prináša úspory stratového výkonu v statickom režime, kde je jeden
z tranzistorov v zavretom stave.
**Michael Shawn Crahan** (\*24. september 1969, v), známy aj ako **Clown** alebo **#6** je americký bubeník, pôsobiaci ako perkusionista a vokalista v americkej heavy-metalovej skupine Slipknot.

Kariéra
-------

Crahan sa narodil Des Moines, Iowa. Na začiatku svojej kariéry hral v niekoľkých skupinách. Bol ťažký alkoholik, pričom kúpa baru The Safari v Des Moines to len zhoršila, a spočiatku mal samovražedné sklony kvôli neúspechom.

Je jedným zo zakladajúcich členov Slipknotu, v skupine je od jej úplného začiatku, keď v nej získal pozíciu bubeníka. S príchodom nového bubeníka Joeyho Jordisona sa chopil úlohy perkusionistu. 

Takisto hrá na bicie vo vedľajších projektoch *To My Surprise* a *Dirty Little Rabbits*. Režíroval dokument o skupine *Voliminal:Inside The Nine*.

Maska
-----

Crahan nosí klaunovskú masku. Prvá bola neupravovaná, novšie už majú úpravy ako zips na ústach, čierna farba alebo ženské črty.

Nástroje
--------

* Pearl tympany
* Pearl Competitor FFX-style pochodový rytmický bubon (12x14)
* Vic Firth 2B American Classic bubenícke paličky

Diskografia
-----------

|  |  |
| --- | --- |
| Slipknot
* 1996: *Mate. Feed. Kill. Repeat.*
* 1999: *Slipknot*
* 2001: *Iowa*
* 2004: *Vol. 3: (The Subliminal Verses)*
* 2008: *All Hope Is Gone*

 | To My Surprise
* 2003: *To My Surprise*

Dirty Little Rabbits
* 2007: *Breeding*
* 2009: *Simon*

 |

Autoritné údaje: * BnF: 155243645
* GND: 1025849825
* ISNI: 0000 0000 0211 0546
* LCCN: no2014086600
* VIAF: 49533260
* WorldCat: lccn-no2014086600
Pohľad na rádioteleskop v Arecibo
Pohľad na rádioteleskop z výšky 1 300 m
**Arecibo Observatory** alebo **Observatórium Arecibo** bolo rádioastronomické observatórium na ostrove Portoriko (-66°45,2'; +18°20,6'; 496 m). Nachádzalo sa asi 20 km na juhozápad od portorického mesta Arecibo. Bolo prevádzkované Cornellovou univerzitou v Ithake (USA) spoločne s nadáciou National Science Foundation.

Observatórium bolo známe najmä svojím parabolickým rádioteleskopom, ktorý bol od svojho vybudovania až do roku 2016 najväčším jednoaparátovým rádioteleskopom na svete. Priemer jeho paraboly bol 305 m. Preslávil sa napríklad ako prostriedok na objavenie prvého dvojhviezdneho pulzaru PSR 1913+16 (1974). Slúžil tiež ako zdroj dát projektu SETI@home. Bol umiestený v kráterovitom údolí pohoria Montanas Guarionex a bol nepohyblivý. Orientácia antény za zdrojom sa dala meniť až o 20° smerovaním dipólu v ohnisku rádioteleskopu vzdialenom 210 m od centra hliníkového zrkadla. V ohnisku bolo 12 dipólov na výskum na rozličných vlnových dĺžkach. Prvé pozorovania sa uskutočnili roku 1963 na metrových vlnách so zameraním najmä na ionosferický výskum a rádiolokáciu Mesiaca. Odvtedy bol povrch zrkadla zdokonalený a umožňoval pracovať aj v oblasti centimetrových vĺn pri rozlišovacej schopnosti niekoľkých oblúkových sekúnd. Najvýznamnejšie výsledky observatórium dosiahlo pri rádiolokácii Venuše, výskume rádiového žiarenia Jupitera, medzihviezdneho prostredia a zákrytoch rádiových zdrojov. Vo vzdialenosti 10 km od prístroja bol 30,5 m pohyblivý rádioteleskop, ktorý sa využíval v spojitosti s veľkým teleskopom ako súčasť rádiointerferometra. 

Po zemetrasení a narušení upevňovacích lán v novembri 2020 sa 1. decembra 2020 visiaca platforma zrútila na tanier. Pristúpilo sa ku kontrolovanej demontáži prístroja.

Pozri aj
--------

* ALMA
* FAST

Referencie
----------

1. ↑  PLAUCHOVÁ, Jana. *Smutný koniec rádioteleskopu Arecibo* [online]. ASTRIN, 2020-12-29, [cit. 2021-05-18]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Arecibo Observatory**

Externé odkazy
--------------


|  |  |
| --- | --- |
| Portal | Astronomický portál |

* naic.edu — oficiálne stránky Arecibo radio telescope station
* satelitná snímka observatória
* setiathome.ssl.berkeley.edu — portál projektu SETI@home

Súradnice: 18°20′39″S 66°45′10″Z﻿ / ﻿18,344167°S 66,752778°Z﻿ / 18.344167; -66.752778

Encyklopédia astronómie
*Tento článok alebo jeho časť obsahuje heslo z Encyklopédie astronómie s láskavým dovolením autorov a podporou SZA.*
Logo agentúry
Adresa USCB v Suitlande v roku 2007
**United States Census Bureau** (**USCB**, *Americký úrad pre sčítanie ľudu*, oficiálne **Bureau of the Census**) je federálna agentúra USA ktorej hlavným cieľom je vykonávať každých desať rokov sčítanie obyvateľstva. Okrem toho vykonáva rôzne iné sčítania a prieskumy. Spadá pod skupinu federálnych agentúr zvanú *Federal Statistical System of the United States* (*federálny štatistický systém*), ktorá je zodpovedná za poskytovanie štatistických dát o obyvateľstve a ekonomike.

Agentúra vznikla v roku 1903, v roku 2015 mala okolo 12 zamestnancov. Sídlom USCB je Suitland v štáte Maryland.

Referencie
----------

1. ↑  Dejiny USCB

Iné projekty
------------

Commons
* Spolupracuj na Commons Commons ponúka multimediálne súbory na tému **United States Census Bureau**

Externé odkazy
--------------

* United States Census Bureau

Zdroj
-----

*Tento článok je čiastočný alebo úplný preklad článku United States Census Bureau na českej Wikipédii.*
**Shaun Murphy** (\* 10. august 1982) je anglický hráč snookeru.

Býva v meste Rotherham a hrá za klub Ecclasfield. Získal tituly Majster sveta 2005 a Malta Cup 2007 a na konci roku 2008 zvíťazil na UK Championship. Jeho najväčší break je 147 (2001 - B&H Championship). Profi tour od roku 1997. Je ženatý, manželka sa volá Clair.

Začiatky kariéry
----------------

Murphy začal hrať snooker keď mal 8 rokov. Vtedy dostal svoje prvé tágo od svojho otca, ktorý ho kúpil v bazáre. Čoskoro sa spojil s klubom a začal tvrdo trénovať, po prvýkrát prekonal 100 bodov keď mal 10 rokov. Keď mal 13, robil interwiev do BBC, kde prezradil ambíciu vyhrať majstrovstvá sveta a stať sa svetovou jednotkou. V trinástich si dohodol sponzorskú zmluvu na 5 000 libier na rok. Profesionálom sa stal v 15.

V roku 2000 dostal cenu za *Najlepšieho nováčika roku*, ale jeho progres gradoval až do víťazstva na majstrovstvách sveta. V tom istom roku vyhral *Amateur English Open* a turnaj *Benson & Hedges Championship*, a v nasledujúcom roku na tom istom turnaji dosiahol maximálny break (počet bodov). Dostal sa do semifinále *British Open* v roku 2004, kedy sa prvýkrát dostal medzi najlepších 16 na významnejšom turnaji. Na majstrovstvá sveta sa dostal v roku 2002 a v roku 2003, keď prehral s Kenom Dohertym vo veľmi tesnom zápase 9-10 a v roku 2004 prehral v kvalifikácii so Stuartom Pettmanom.

2005 Majster sveta
------------------

Na turnaji v roku 2005 porazil predchádzajúcich svetových šampiónov Johna Higginsa (13-8), Steva Davisa (13-4), Petra Ebdona (17-12), a vo finále Matthewa Stevensa (18-16) a vyhral Majstrovstvá sveta. Jeho cesta zopakovať prvé majstrovké víťazstvo cez jeho detský idol Davisa, ktorý tiež porazil troch bývalích svetových šampiónov (Alex Higgins, Cliff Thorburn a Terry Griffiths) skončila vo finále.

Tento turnaj zdvojnásobil jeho dovtedy zarobené peniaze a jeho finálová cesta mu pridelila prezývku *Magician* (kúzelník). Za zarobené peniaze si kúpil Mercedes-Benz E-Class a nový dom.

V 22 rokoch sa Murphy stal najmladším hráčom, ktorý vyhral Majstrovstvá sveta v snookeri hneď po Stephenovi Hendrym, ktorému sa to podarilo keď mal 21. Tiež sa stal iba druhým kvalifikantom, ktorý sa stal svetovým šampiónom, prvý bol Terry Griffiths v roku 1979.
Keď Murphy v 2005 vyhral, bol na 48 mieste svetového snookerového rebríčka a jeho šance na výhru boli 150:1. Musel hrať dve kvalifikačné kolá na ceste k najvyššej priečke. Žiadny predchádzajúci svetový šampión nehral na ceste k titulu toľko zápasov (celkom sedem).

Externé odkazy
--------------

* Shaun Murphy na stránke worldsnooker.com (po anglicky)
Mys Sheep's Head na rovnomennom polostrove
**Sheep's Head** (angl. *Sheep's Head Peninsula*) je polostrov vybiehajúci do Atlantického oceánu na juhozápadnom pobreží Írska. Je súčasťou grófstva Cork.

Poloha
------

Na východe je spojený s materskou pevninou, na severe ho obmýva záliv Bantry Bay, na juhu záliv Dunmanus Bay. Je situovaný v smere severovýchod - juhozápad, na dĺžku má 28 km, na šírku maximálne 4 km a minimálne iba cca 0,4 km (v oblasti mysu Sheep's Head). 

Od pevniny ostrova sa oddeľuje zhruba na línii Relane Point - estuár rieky Four Mile Water (pri obci Durrus), pobrežie je viac členité na juhu. Povrch polostrova je vertikálne členitý, najvyšší bod je vrch Seefin (346 m n. m.).

Vodstvo
-------

Na polostrove tečú len krátke vodné toky, z nich najdlhšie sú Ahaneganavagh Stream a Ahankeesha Stream, ktoré tečú na juh. Leží tu niekoľko menších jazier ľadovcového pôvodu: Lough Akeen, Coolturtaun Lough, Doo Lough, Glan Lough, Laharandota Lough; a tiež lagúnového pôvodu: Farranamagh Lough a Loughaun.

Obyvateľstvo
------------

Priamo na polostrove ležia obce: Ahakista, Kilcrohane, Ballyroon, Caher, Gerahies a časť obce Durrus. Najbližšie mesto je Bantry ležiace cca 3 km na severovýchod od Relane Point. Sheep's Head Way je turistická magistrála dlhá 88 km, ktorá vedie v západnej časti polostrova po jeho pobreží, vo východnej jeho vnútrozemím. Po pobrežných komunikáciách prechádza cyklotrasa Sheep's Head Cycle Route.
Logo spoločnosti
**Union zdravotná poisťovňa, a. s.** bola založená 18. novembra 2005. Komerčná poisťovňa Union bola na Slovensku registrovaná v roku 1992.

Od roku 1997 je dcérskou spoločnosťou najväčšej holandskej poisťovacej skupiny Achmea. Union je jedinou poisťovňou, ktorá pôsobí v oblasti zdravotného poistenia, životného a neživotného poistenia. Pôsobí nie len na slovenskom trhu, ale aj v Česku, Bulharsku, Holandsku, Rumunsku, Grécku, Írsku, Turecku a Rusku. Spolupracuje s množstvom cestovných kancelárií a agentúr po celom Slovensku. V roku 2014 zamestnávala viac ako 200 zamestnancov jej zisk činil 2,5 mil. EUR, zatiaľ čo v roku 2016 dosiahla poisťovňa zisk 1,9 mil. EUR.

| Základné údaje poisťovne Union |  |
| --- | --- |
| Základné imanie | 15 000 012 EUR |
| IČO | 31322051 |
| Predseda dozornej rady | Uco Pieter Vegter |
| Predstavenstvo | Predseda: Michal Špaňár
Člen: Elena Májeková, Scholten Marinus Johannes, Tomáš Kalivoda, Jozef Koma  |
| Podiel akcionárov k 31. decembru 2016 | Achmea B.V.: 99,97 %
Ostatné právnické a fyzické osoby: 0,03 % |

| Základné údaje zdravotnej poisťovne Union |  |
| --- | --- |
| Základné imanie | 16 600 000 EUR |
| IČO | 36 284 831 |
| DIČ | 2022152517 |
| Predseda dozornej rady | Uco Pieter Vegter |
| Vznik | 9. marec 2006 |
| Kód zdravotnej poisťovne | 2700 |
| Počet poistencov k 11. máju 2016 | 469 349 |
| Predstavenstvo | Predseda: Michal Špaňár
Člen: Elena Májeková, Scholten Marinus Johannes, Tomáš Kalivoda, Jozef Koma |
| Podiel akcionárov k 31. októbru 2016 | Achmea B.V.: 3 537 589 EUR, 100 %  |

Produkty
--------

Spoločnosť je poisťovateľom v oblasti cestovného poistenia, zdravotného poistenia, úrazového poistenia, poistenia vozidiel, majetku. zodpovednosti za škodu, životného poistenia a on-line poistenia. Union poskytuje asistenčné služby 24/7.

Ocenenia
--------

Union poisťovňa, a. s. patrí k popredným poisťovniam na Slovensku, ktorej produkty sú pravidelne oceňované v renomovaných súťažiach. Tu je stručný prehľad ocenení v súťaži Zlatá minca.

*Ocenenia 2015:* Objav roka – Šikovné poistenie pre vodičov Onlia

Cestovné poistenie – 2. miesto: Individuálne komplexné cestovné poistenie s bezlimitným krytím liečebných nákladov

Úrazové poistenie – 3. miesto: Online úrazové poistenie Union Istota

*Ocenenia 2014:* Cestovné poistenie – 2. miesto: Krátkodobé cestovné poistenie

Úrazové poistenie – 3. miesto: Online úrazové poistenie Union Istota

Referencie
----------

1. ↑   *Výpis z obchodného registra SR* [online]. orsr.sk, [cit. 2017-10-31]. Dostupné online.
2. 1 2  UNION. *O poisťovni* [online]. union.sk, [cit. 2017-10-31]. Dostupné online.

Externé odkazy
--------------

* Oficiálna stránka Union
* Zoznam lekárov so zmluvným vzťahom s poisťovňou (november 2020)
**Shaw Air Force Base** (skratka: **Shaw AFB**; doslova: *Shawova základňa vzdušných síl*) je letecká základňa amerického vojenského letectva (*United States Air Force*), ktorá sa nachádza približne 13,5 km severozápadne od centra mesta Sumter v Južnej Karolíne. Shawova základňa je jednou z najrozľahlejších základní prevádzkovaných americkým letectvom. 

Ide o domovskú základňu 20. stíhacieho krídla (*20th Fighter Wing*), ktoré patrí pod Veliteľstvo vzdušného boja (*Air Combat Command*). Krídlo má vo výzbroji stíhacie lietadlá General Dynamics F-16 Fighting Falcon.

Základňa bola uvedená do prevádzky dňa 30. augusta 1941, vtedy pod názvom Shaw Field (*Shawovo letisko*). Bola pomenovaná na počesť nadporučíka Ervina Davida Shawa, amerického letca z prvej svetovej vojny.

Iné projekty
------------

Commons
* Spolupracuj na Commons Commons ponúka multimediálne súbory na tému **Shaw Air Force Base**

Externé odkazy
--------------

* Oficiálna stránka Shaw Air Force Base

Zdroj
-----

*Tento článok je čiastočný alebo úplný preklad článku Shawova letecká základna na českej Wikipédii.*
Súradnice: 41°24′32″S 122°11′36″Z﻿ / ﻿41,40889°S 122,19333°Z﻿ / 41.40889; -122.19333

**Shasta** je v súčasnosti neaktívna sopka, nachádzajúca sa v Kalifornii, USA. Je to druhý najvyšší vrch Kaskádových vrchov (4 317 m) a siedmy najvyšší vrch Kalifornie. Hora je významným duchovným miestom pôvodných obyvateľov Ameriky, ako aj pútnickým miestom novších náboženstiev (New Age).

Vek sopky sa odhaduje na 600 000 rokov. Približne pred 300 000 rokmi došlo k obrovskej erupcii a deštrukcii celej severnej strany hory, pozostatkom tejto katastrofy je údolie Shasta Valley. Zvyšky pôvodnej stavby vulkánu možno nájsť na južnej strane hory - silne erodované andezitové a dacitové lávy z krátera Sargeants Ridge.

Počas posledných 10 000 rokov sopka eruptovala s prestávkami 800 rokov s postupným skracovaním intervalov (600 rokov). Posledná erupcia bola zaznamenaná v roku 1786. Nakoľko na sopke sa stále vyskytujú aktívne fumaroly a horúce pramene, nedá sa považovať za úplne vyhasnutú, ale len za spiacu, s rizikom možnej erupcie.

Iné projekty
------------

Commons
* Spolupracuj na Commons Commons ponúka multimediálne súbory na tému **stratovulkán Shasta**.

Externé odkazy
--------------

* www.volcano.si.edu - stratovulkán Shasta na Global Volcanism Program (po anglicky)
**Rehoľný rád**, niekedy aj len **rád** alebo **rehoľa**, je spoločnosť, v ktorej členovia podľa vlastného práva skladajú verejné doživotné, alebo dočasné sľuby a žijú bratský život v spoločenstve. Súčasný oficiálny názov je **rehoľný inštitút**. Člen rehoľného rádu/inštitútu sa nazýva **rehoľník**, člen mníšskeho rádu aj mních.

Členovia rehoľných rádov skladajú sľuby čistoty, chudoby a poslušnosti. Na rozdiel od nich členovia mníšskych rádov skladajú sľuby poslušnosti, stálosti a dodržiavania mníšských zvyklostí. Rády sa riadia svojim základným kódexom, čiže stanovami. Stanovy sú základným dokumentom rádu, musia byť schválené cirkevnou vrchnosťou (biskupom alebo pápežom). Pre rehoľné a mníšske stanovy sa v minulosti používal aj výraz *regula*, niekedy aj *rehoľa*. Viaceré rády môžu používať rovnakú regulu alebo len mierne modifikovanú. Takto môžu vznikať príbuzné rády - napr. mníšske rády často používali regulu sv. Benedikta. 

Rády sa delia na mužské a ženské.

Prvé rády vznikali v Egypte na začiatku 4. storočia. Na západe vznikali prvé rády od 6. storočia.

Rády môžeme rozdeliť nasledovne

* mníšske rády - vznikajú ako prvé, charakteristické je odlúčenie od sveta, heslom je *Ora et labora* (modli sa a pracuj)

napr. Rehoľa svätého Benedikta, cisteciti, kartuziáni
* rytierske rády - vznikajú počas križiackych výprav, jednou z ich hlavných úloh sa stáva ochrana pútnikov a Svätej zeme.

napr. Rád Templárov, Rád nemeckých rytierov
* žobravé rády - vznikajú v 12. a 13. storočí. Charakteristická je orientácia na chudobu (odtiaľ aj ich pomenovanie). Taktiež je pre nich charakteristické evanjelizačné pôsobenie medzi ľuďmi, hlavne vo forme kázní.

napr. františkáni, dominikáni
* *moderné rehole* - vznikajú v 15. a 16. storočí, ako odpoveď na krízu v Cirkvi, na potrebu evanjelizácie v misiách, ale aj v Európe.

napr. Spoločnosť Ježišova (jezuiti)

Literatúra
----------

* ŠIMONČIČ, Jozef (ed.): *Dejiny a kultúra rehoľných komunít na Slovensku.* Trnava : Trnavská univerzita 1994. 348 s.

Pozri aj
--------

* Zasvätený život
Unionisti dnes chcú, aby Severné Írsko zostalo súčasťou Spojeného kráľovstva s Anglickom, Škótskom a Walesom
**Írsky unionizmus** je ideológia, ktorá podporuje podobu určitého pokračovania politickej únie medzi Írskom a Veľkou Britániou. Od rozdelenia Írska sa unionizmus v Írsku zameriava najmä na udržanie a zachovanie Severného Írska v rámci Spojeného kráľovstva. V tomto kontexte alebo v kontexte udalostí ktoré viedli k vytvoreniu Severného Írska, je možné rozlišovať medzi ulsterským unionizmom a unionizmom inde v Írsku.

Politický vzťah medzi Anglickom a Írskom sa datuje od normanskej invázie v 12. storočí. Dohodou o únií v roku 1800 bolo vytvorené Spojené kráľovstvo Veľkej Británie a Írska. V roku 1922 26 grófstiev Írska získalo samostatnosť od Veľkej Británie ako domínia Írsky slobodný štát. V roku 1949 táto domínia sa stala republikou a opustila Commonwealth. Zvyšných 6 grófstiev predstavovalo územie Severného Írska zostalo súčasťou toho, čo sa v roku 1927 premenovalo na Spojené kráľovstvo Veľkej Británie a Severného Írska. Dnes je aktívny unionizmus ohromný problém Severného Írska ktorý sa zaoberá predovšetkým vzťahmi medzi Severným Írskom a Veľkou Britániou.

Unionizmus a jeho protikladná ideológia - írsky nacionalizmus sú spojené s etnickými a/alebo náboženskými komunitami. Najviac, ale nie všetci, unionisti sú s protestantského prostredia. nacionalisti sú prevažne s katolíckeho prostredia. Avšak toto je len zovšeobecnenie pretože sú aj protestantský nacionalisti aj katolícky unionisti ako aj ďalší prisťahovalci ktorí niesu ani katolíci ani protestanti.

Zdroj
-----

*Tento článok je čiastočný alebo úplný preklad článku Unionism in Ireland na anglickej Wikipédii.*
vojnová vlajka Weimarskej republiky
**Reichswehr** (dosl. *ríšska obrana*) bol názov pre nemecké ozbrojené sily Weimarskej republiky v rokoch 1919 až 1935. Po podpise Versaillskej zmluvy v roku 1921 boli jej sily výrazne obmedzené. Reichswehr nahradil armádu Nemeckého cisárstva po porážke Nemecka v prvej svetovej vojne. Delil sa na Reichsheer (ríšsku armádu) o sile 100 000 mužov a Reichsmarine (ríšske námorníctvo) o sile 15 000 mužov.

Dejiny
------

Reichswehr vo svojej obmedzenej podobe vznikol po prestavbe nemeckých ozbrojených v dôsledku výsledkov Versailleskej zmluvy 1. januára 1921 (články 159 až 213 zmluvy). V rámci obmedzení bolo medzivojnovému Weimarskému Nemecku Versaillskou zmluvou zakázané vytváranie tankových síl, budovanie delostrelectva väčšieho kalibru ako 105 mm (u námorných diel to bolo 205 mm). Vojenské letectvo, ponorky a veľké bojové lode boli zakázané. Námorníctvo zostalo obmedzené na 6 lodí typu predreadnought, 6 ľahkých krížnikov, 12 torpédoborcov a 12 torpédoviek.

Príslušníci ozbrojených síl boli profesionálni vojaci, ktorí slúžili po dobu 12 rokov. Reichswehr tiež nemohol vytvoriť svoj generálny štáb, formálnou hlavou teda bol minister obrany (oficiálne nazývaný minister Reichswehru) a nie náčelník generálneho štábu. Generálny štáb fungoval v tajnosti od roku 1919 pod označením Truppenamt. V rokoch 1919 až 1926 bol jeho vedúcim generál Hans von Seeckt, ktorý trval na politickej nezávislosti Reichswehru. Von Seeckt sa zaslúžil o to, že do Reichswehru boli prijaté najlepšie dôstojnícke a poddôstojnícke kádre bývalej pruskej armády. Armáda mohla vďaka tomu byť kedykoľvek rozšírená, ak by to okolnosti vyžadovali, a napriek tomu by neutrpela jej kvalita.

Velenie armády v tajnosti porušovalo Versaillskú zmluvu už od začiatku svojej existencie. Armáda si ponechala aj niektoré časti výzbroje, ktoré mali byť podľa oficiálnych dohôd zlikvidované. Po dohodách s niektorými krajinami (najmä ZSSR) spolupracovala aj na výrobe nových zbraní (predovšetkým tankov) a výcviku (tankové sily a letectvo). Keďže budovanie leteckých síl nebolo povolené, Nemci budovali svoje civilné letectvo takým spôsobom aby v maximálnej miere využili vojenské kapacity tejto inak civilnej sféry. Mnoho neskorších vojenských pilotov Luftwaffe začínalo ako civilní letci Lufthansy alebo ako piloti klzákov pod záštitou nacistickej organizácie Hitlerjugend.

Po nástupe Adolfa Hitlera k moci bol Reichswehr roku 1935 premenovaný na Wehrmacht. Nová armáda sa potichu ale oficiálne začala voľne vymykať obmedzeniam pôvodnej Versailleskej mierovej zmluvy. Proti tejto činnosti západné demokratické mocnosti nikdy nezasiahli.

Referencie
----------

1. 1 2  Tucker, S. C. Origins of the War. in Tucker, S. C. (Ed.), World War II A Student Encyclopedia. ABC Clio, Santa Barbara, 2005, s. 4
2. ↑  HRBEK, Jaroslav. *Velká válka na moři. 5 díl. Rok 1918*. Praha : Libri, 2002. ISBN 80-7277-102-7. S. 185. (česky)

Iné projekty
------------

Commons
* Spolupracuj na Commons Commons ponúka multimediálne súbory na tému **Reichswehr**

Zdroj
-----

*Tento článok je čiastočný alebo úplný preklad článku Reichswehr na anglickej Wikipédii.*
**Klementína Habsburská** (1262, Viedeň – † 1295 Neapol) bola dcéra rímskeho kráľa Rudolfa I. z prvého manželstva s Gertrúdou z Hohenbergu. Ako manželka neapolského princa Karola Martela bola titulárnou uhorskou kráľovnou. Dante Alighieri ju vo svojej Božskej komédii umiestnil do Raja.

Dynastická svadba
-----------------

Dynastické svadba Habsburgovcov s Anjouovcami medzi Klementínou a Karolom Martelom bola uzatvorená po šesťročnom zasnúbení v roku 1281 vo Viedni. Ženích bol synom neapolského kráľa Karla II. a Márie Uhorskej. Starým otcom ženícha z matkinej strany bol uhorský kráľ Štefan V. a preto sa v roku 1290 Karol Martel stal jedným z uchádzačov o uhorský kráľovský trón. Ďalšími záujemcami bol jeho svokor Rudolf Habsburský a Ondrej, vnuk kráľa Ondreja II. ktorého podporovala aj uhorská šľachta. Karol Martel uhorský trón nikdy nezískal.

Klementína bola o deväť rokov staršia ako jej manžel a zomrela vo februári roku 1293 po narodení dcéry Klementíny. Karol Martel zomrel o dva roky neskôr, sú pochovaní spoločne v katedrále v Neapole.

Syn Karol Róbert sa stal uhorským kráľom a dcéra Klementína francúzskou kráľovnou ako druhá manželka Ľudovíta X.

Deti
----

* Karol Róbert (\* 1288 – † 16. júl 1342), uhorský kráľ ∞

1. 1306 kňažná Mária Piastovská, dcéra bytomského kniežaťa Kazimíra
2. 1318 princezná Beatrix Luxemburská, dcéra rímskeho cisára Henricha VII.
3. 1320 princezná Alžbeta Piastovská, dcéra poľského kráľa Vladislava I. Lokietka

* Beatrix z Anjou (\* 1290 – † 1343) ∞ 1296 dauphin z Viennois Ján II.
* Klementína z Anjou (\* 1293 – † 12. október 1328) ∞ 1315 francúzsky kráľ Ľudovít X.

Referencie
----------

1. 1 2  http://fmg.ac
2. ↑  Notice sur Medieval Lands
3. ↑  DANTE, Alighieri. *Božská komedie*. Praha : Academia, 2009. ISBN 978-80-200-1762-8. Kapitola Ráj, s. 386.

Literatúra
----------

* HAMANNOVÁ, Brigitte. *Habsburkové. Životopisná encyklopedie*. [s.l.] : Brána ; Knižní klub, 1996. 408 s. ISBN 80-85946-19-X. S. 81.
* Stanisław A. Sroka, *Genealógia Andegawenów Wegierska*, Kraków 1999, s. 9-10.

Iné projekty
------------

Commons
* Spolupracuj na Commons Commons ponúka multimediálne súbory na tému **Klementína Habsburská**

Zdroj
-----

*Tento článok je čiastočný alebo úplný preklad článku Klemencie Habsburská na českej Wikipédii.*
Sacred Heart je debutový štúdiový album britskej pop-rockovej skupiny Shakespear's Sister, vydaného 21 augusta 1989 hudobnou spoločnosťou FFRR Records. Album bol nahraný po tom, ako sa Siobhan Fahey rozhodla opustiť dievčenskú skupinu Bananarama. Shakespear's Sister, pôvodne určená ako sólový akt pre Fahey, sa počas výroby albumu stal partnerstvom medzi Fahey a Marcelly Detroit.

Album priniesol štyri single "Break My Heart (You Really) / Heroine" 17 októbra 1988, "You're History" 17 júla 1989, "Run Silent" 2 októbra 1989 a "Dirty Mind" 26 februára 1990. 

Album dosiahol na 9 miesto v rebríčku albumov vo Veľkej Británii a BPI ho certifikovalo na zlato.

Producentmi albumu boli Shakespear's Sister, Richard Feldman a Jimmy Iovine.

Zoznam skladieb
---------------

1. „Heroine" - 3:46
2. „Run Silent" - 3:41
3. „Dirty Mind" - 4:04
4. „Sacred Heart" - 4:11
5. „Heaven Is in Your Arms" - 4:43
6. „Twist The Knife" - 3:46
7. „You're History" - 4:28
8. „Break My Heart (You Really)" - 3:28
9. „Red Rocket" - 4:29
10. „Electric Moon" - 3:29
11. „Primitive Love" - 3:47
12. „Could You Be Loved" - 4:13
13. „You Made Me Come to This" - 3:09
***Sacrosanctum Concilium***, alebo *Konštitúcia o posvätnej liturgii* (v preklade *Posvätný koncil*), je dokument, ktorý vznikol počas Druhého vatikánskeho koncilu. Okrem teológie liturgie dokument priniesol základ pokoncilnej liturgickej reformy - liturgia v národných jazykoch, s aktívnejšou účasťou veriacich. Prijatý bol v pomere 2 147 proti 4 hlasom biskupov. Vyhlásený bol pápežom Pavlom VI. 4. decembra 1963. 

Svätá omša slávená tvárou k ľudu biskupom s viacerými kňazmi súčasne (koncelebrovaná omša) - podľa misálu vydaného Pavlom VI. na základe konštitúcie *Sacrosanctum Concilium*

Obsah
-----

*Čísla v zátvorkách korešpondujú s číslami sekcií v texte.*

1. **Úvod** ***(1–4)***
2. **Všeobecné princípy obnovy a rozvoja posvätnej liturgie** ***(5–46)***
	1. Povaha posvätnej liturgie a jej význam v živote Cirkvi (5–13)
	2. Liturgická formácia a aktívna účasť na liturgii (14–20)
	3. Obnova posvätnej liturgie (21–46)
		1. Všeobecné pravidlá (22–25)
		2. Pravidlá vyplývajúce z hierarchickej a komunitnej povahy liturgie (26–32)
		3. Pravidlá vyplývajúce z didaktickej a pastoračnej povahy liturgie (33–36)
		4. Pravidlá o prispôsobovaní povahe a tradíciám jednotlivých národov (37–40)
		5. Liturgický život v diecéze a vo farnosti (41–42)
		6. Rozvíjanie pastoračnej liturgickej činnosti (43–46)
3. **Presväté tajomstvo eucharistie** ***(47–58)***
4. **Ostatné sviatosti a sväteniny** ***(59–82)***
5. **Posvätné ofícium** ***(83–101)***
6. **Liturgický rok** ***(102–111)***
7. **Liturgická hudba** ***(112–121)***
8. **Sakrálne umenie a liturgické predmety** ***(122–130)***
9. **Dodatok: Vyhlásenie Druhého vatikánskeho koncilu o reforme kalendára**[1]

Názov a cieľ
------------

Názov dokumentu sú prvé slová prvej sekcie konštitúcie *Posvätný koncil* (v origináli *Sacrosanctum Concilium*). Cieľom tejto konštitúcie bolo priblížiť slávenie omše veriacemu ľudu ich aktívnym zapojením do jej slávenia.[2] Konštitúcia ponecháva ako liturgický jazyk latinčinu, ale umožňuje jednotlivé časti preložiť do národných jazykov.[3] V konštitúcii je znovuobnovená tradícia koncelebrácie[4], upravené obrady sviatostí[5], zrevidované modlitby posvätného ofícia[6] a upravený liturgický kalendár[7].

Referencie
----------

1. ↑  Sacrosanctum Concilium
2. ↑  Sacrosanctum Concilium - Sekcie 14, 30, 31 a 48
3. ↑  Sacrosanctum Concilium - Sekcie 36 a 54
4. ↑  Sacrosanctum Concilium - Sekcie 57 a 58
5. ↑  Sacrosanctum Concilium - Sekcie 59-82
6. ↑  Sacrosanctum Concilium - Sekcie 83-101
7. ↑  Sacrosanctum Concilium - Sekcie 102-111